पाएं अपने शहर की ताज़ा ख़बरें और फ्री ई-पेपरडाउनलोड करें
एक मई का दिन गुजरात के लिए थोड़ा सुकून भरा रहा। दरअसल, शनिवार को न केवल माैतों में कमी आई बल्कि नए केसों में भी काफी कमी आई। सात दिन बाद प्रदेश में 14 हजार से कम केस मिले। पिछले 24 घंटे में 13,847 रोगी मिले जोकि शुक्रवार के मुकाबले 758 कम रहा। ठीक एक दिन पहले 14 हजार 605 केस मिले थे। अब कुल संक्रमितों की संख्या 5,81,624 हो गई है।
मौतों के मामले में भी मामूली गिरावट आई है। 30 अप्रैल को जहां 173 मौतें दर्ज की गई थीं, वहीं एक मई को 172 मौतें हुईं। मौतों का कुल आंकड़ा बढ़कर 7355 हो गया है। इधर, लगातार दूसरे दिन प्रदेश में 10 हजार से ज्यादा मरीज डिस्चार्ज हुए।
पिछले 24 घंटे में 10,582 मरीजों को अस्पताल से छुट्टी दी गई। ठीक होने वालों का आंकड़ा बढ़कर चार लाख 29 हजार 130 हो गया है। सक्रिय मरीजों की संख्या थोड़ी और बढ़कर 1,42,130 हो गई है। इनमें 637 लोग वेंटिलेटर पर हैं। रिकवरी रेट फिलहाल 73.78% है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn